
Nr.8
13.2.p.

Par nekustamo īpašumu un zemes vienības apvienošanu,

adreses un nekustamā īpašuma lietošanas mērķa noteikšanu

Tiek dots vārds: Andrim Bergam
Saskaņā ar Olaines novada domes 2013.gada 28.augusta sēdes lēmumu “Par zemes reformas pabeigšanu Olaines novada, Olaines pilsētā” pārskata 60.ierakstu zemes vienība ar kadastra apzīmējumu 80090052217 (kadastra numurs 80090050006), aptuvenā platība  0.0136 kv.m, NĪLM kods 1101 - “Zeme dzelzceļa infrastruktūras zemes nodalījuma joslā un ceļu zemes nodalījuma joslā”, piekrīt pašvaldībai un robežojas ar zemes vienību ar kadastra apzīmējumu 80090052210, aptuvenā platība 24 000 kv.m platībā, kura ietilpst nekustamā īpašuma nosaukums Rīgas iela (kadastra numurs 80090031412). Zemes vienības robežojas (atrodas iekšienē), un to apvienošana ir lietderīga, lai sakārtotu zemes nodalījuma joslas, likvidētu patstāvīgu starpgabalu, konsolidētu pašvaldības zemi un nodrošinātu vienotu teritorijas apsaimniekošanu. Saskaņā ar vietējās pašvaldības teritorijas plānojumu, jaunizveidotajai apvienotajai zemes vienībai nosakāms vienots nekustamā īpašuma lietošanas mērķis un saglabājams esošais nosaukums.

Īpašuma tiesības nav ierakstītas zemesgrāmatā.

Pašvaldība uzsākusi nekustamā īpašuma Rīgas iela sastāvā esošo 3 zemes vienību kadastrālo mērniecību (23.07.2026. pasūtījums Nr.  ONP/1.12./26/6118-ND).

Saskaņā ar Olaines novada domes 2022.gada 27.aprīļa saistošajiem noteikumiem                      Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa” (turpmāk – Plānojums) noteikta plānotā (atļautā) izmantošana abām zemes vienībām  - Transporta infrastruktūras teritorija.

Saskaņā ar:

Pašvaldību likuma 10.panta pirmo daļu, dome ir tiesīga izlemt ikvienu pašvaldības kompetences jautājumu:

21) pieņemt lēmumus citos ārējos normatīvajos aktos paredzētajos gadījumos;
Zemes ierīcības likuma 8.panta trešās daļas 2.punktu,  zemes ierīcības projekts nav izstrādājams, ja apvieno divas vai vairākas blakus esošas zemes vienības un par to ir pieņemts vietējās pašvaldības lēmums.

Nekustamā īpašuma valsts kadastra likuma:

1.panta 14.punktu,  nekustamā īpašuma nosaukums – ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese;

10.panta:

pirmo daļu, kadastra objekta formēšana ir process, kas ietver nekustamā īpašuma objekta vai zemes vienības daļas noteikšanu un nekustamā īpašuma veidošanu, ievērojot šā likuma un citu normatīvo aktu prasības;

otro daļu, nekustamā īpašuma objekta vai zemes vienības daļas noteikšana ir darbības, kuras personas veic, lai Kadastra informācijas sistēmā reģistrētu nekustamā īpašuma objektu vai zemes vienības daļu vai aktualizētu reģistrēta nekustamā īpašuma objekta vai zemes vienības daļas kadastra datus;

trešo daļu, nekustamā īpašuma veidošana ir darbības, kuras personas veic, lai Kadastra informācijas sistēmā reģistrētu jaunu nekustamo īpašumu kā nekustamā īpašuma objektu kopumu, ko veido viens vai vairāki nekustamā īpašuma objekti, vai grozītu nekustamā īpašuma sastāvu;

15.pantu, nekustamā īpašuma objekta vai zemes vienības daļas noteikšana nepieciešama:

1) lai Kadastra informācijas sistēmā:

a) reģistrētu jaunu nekustamā īpašuma objektu vai zemes vienības daļu,

b) dzēstu ierakstu par reģistrētu nekustamā īpašuma objektu vai zemes vienības daļu,

c) aktualizētu kadastra datus par reģistrētas zemes vienības vai zemes vienības daļas robežu, būves vai telpu grupas ārējo kontūru vai konstruktīvo elementu savstarpējo novietojumu;

2) lai apvidū izmainītu vai atjaunotu reģistrētas zemes vienības vai zemes vienības daļas robežas;

3) lai veiktu darījumu ar nekustamā īpašuma objektu;

4) lai nostiprinātu īpašuma tiesības zemesgrāmatā;

21.panta 1.punktu, ierakstu par nekustamā īpašuma objektu Kadastra informācijas sistēmā dzēš šādos gadījumos -  apvienošanas rezultātā reģistrētu nekustamā īpašuma objektu pievieno citam reģistrētam nekustamā īpašuma objektam (vienlaikus maina apvienotā reģistrētā nekustamā īpašuma objekta ārējo kontūru vai apjomu) un aktualizē datus Kadastra informācijas sistēmā;

Administratīvo teritoriju un apdzīvoto vietu likuma 11.panta trešo daļu, pašvaldības dome piešķir, maina vai likvidē nosaukumus ielām un laukumiem pilsētās un ciemos, nosaukumus vai numurus viensētām, apbūvei paredzētajām zemes vienībām un ēkām, kā arī numurus telpu grupām. Valsts zemes dienests likvidē telpu grupas adresi un par to paziņo pašvaldībai, ja telpu grupu dzēš Nekustamā īpašuma valsts kadastra informācijas sistēmā. Nosaukumu vai numuru piešķiršanu, maiņu un likvidēšanu ēkām, apbūvei paredzētajām zemes vienībām un telpu grupām pašvaldības dome var nodot kādai no šīs pašvaldības institūcijām;

Ministru Kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība”:

4.punktu, zemes vienībai un zemes vienības daļai nosaka vienu vai vairākus lietošanas mērķus. Lietošanas mērķim nosaka piekrītošo zemes platību.
16.punktu, lietošanas mērķi nosaka, ja: 
16.1. tiek izveidota jauna zemes vienība vai zemes vienības daļa. 

18.punktu, lietošanas mērķa noteikšanu vai maiņu šo noteikumu 16. vai 17.punktā minētajos gadījumos mēneša laikā ierosina nekustamā īpašuma īpašnieks vai, ja tāda nav, – tiesiskais valdītājs, valsts vai vietējās pašvaldības zemei – tās lietotājs vai, ja tāda nav, - nomnieks vai apbūves tiesīgais (turpmāk – persona). Lietošanas mērķa noteikšanu vai maiņu var ierosināt arī attiecīgā valsts vai pašvaldības institūcija.

Ministru kabineta 2013.gada 22.maija noteikumu Nr. 240 „Vispārīgie teritorijas plānošanas, izmantošanas un apbūves noteikumi” 11.punktu, prasības par zemes vienību minimālo platību nav attiecināmas, ja:

11.1.zemes vienība nepieciešama inženierbūvju vai publiskās infrastruktūras nodrošināšanai;

11.2. jaunā zemes vienība tiek veidota, apvienojot vairākas mazākas zemes vienības;

Ministru kabineta 2021.gada 29.jūnija noteikumu Nr.455 “Adresācijas noteikumi” 11.punktu,  pilsētu un ciemu teritorijās ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu.

Ievērojot iepriekš minēto, Finanšu komitejas 2026.gada 19.augusta sēdes protokolu Nr.8 un, pamatojoties uz Pašvaldību likuma 10.panta pirmās daļas 21.punktu, Zemes pārvaldības likuma 8.panta trešās daļas 2.punktu, Nekustamā īpašuma valsts kadastra likuma 1.panta 14.punktu, 10.panta pirmo, otro un trešo daļu, 15.pantu, 21.panta 1.punktu, Administratīvo teritoriju un apdzīvoto vietu likuma 11.panta trešo daļu, Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 4., 16. un 18.punktu, Ministru kabineta 2013.gada 22.maija noteikumu Nr. 240 „Vispārīgie teritorijas plānošanas, izmantošanas un apbūves noteikumi” 11.punktu, Olaines novada domes 2022.gada 27.aprīļa saistošajiem noteikumiem Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa”, atklāti balsojot ar 14 balsīm par – A.Bergs, L.Gulbe, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, J.Kuzmins, pret nav, atturas nav, dome nolemj:

1. Apvienot Valsts zemes dienesta Nekustamā īpašuma valsts kadastra informācijas sistēmā reģistrētos pašvaldībai piekrītošos nekustamos īpašumus vienā nekustamajā īpašumā:
1.1. Nekustamo īpašumu, nosaukums Pievadceļš no Rīgas ielas (kadastra numurs 80090050006, kura sastāvā ir zemes vienība ar kadastra apzīmējumu 80090052217, 136 kv.m platībā (dzēšot nosaukumu));
1.2. Nekustamo īpašumu, nosaukums Rīgas iela (kadastra numurs 80090031412), kura sastāvā ir trīs zemes vienības ar kadastra apzīmējumiem 80090031412, 42893 kv.m, 80090052210, 24000 kv.m, 80090062607, 3000 kv.m.
2. Apvienot lēmuma 1.punktā minētās blakus esošās zemes vienības – zemes vienību ar kadastra apzīmējumu 80090052217, 136 kv.m un zemes vienību ar kadastra apzīmējumu 80090052210, 24000 kv.m – vienā zemes vienībā, nosakot jaunizveidotās zemes vienības provizorisko platību 25360 kv.m.
3. Noteikt, ka apvienotā nekustamā īpašuma sastāvā turpmāk ietilpst trīs zemes vienības:
3.1. zemes vienība ar kadastra apzīmējumu 80090031412, 42893 kv.m;

3.2. jaunizveidotā apvienotā zemes vienība (80090052210, 24000 kv.m  un  80090052217, 136 kv.m) ar provizorisko platību 25360 kv.m;

3.3. zemes vienība ar kadastra apzīmējumu 80090062607, 3000 kv.m.

4. Saskaņā ar Zemes ierīcības likuma 8.panta trešās daļas 2.punktu, noteikt, ka lēmuma 2.punktā minētā blakus esošo zemes vienību apvienošana veicama bez zemes ierīcības projekta izstrādes.

5. Noteikt lēmuma 2.punktā jaunizveidotajai apvienotajai zemes vienībai  nekustamā īpašuma lietošanas mērķi, kods 1101 - “Zeme dzelzceļa infrastruktūras zemes nodalījuma joslā un ceļu zemes nodalījuma joslā” un saglabājams nosaukums Rīgas iela.

6. Uzdot īpašuma un juridiskās nodaļas speciālistam nekustamo īpašumu pārvaldīšanā datu aktualizāciju Valsts zemes dienesta Nekustamā īpašuma valsts kadastra informācijas sistēmā.

7. Lēmumu var pārsūdzēt Administratīvajā rajona tiesā, Rīgas tiesu namā (Baldones                 ielā 1A, Rīgā, LV-1007, riga.administrativa@tiesas.lv) viena mēneša laikā no tā spēkā stāšanās dienas.
Sēdes vadītājs








A.Bergs

